
IGNALINOS RAJONO SAVIVALDYBĖS
ADMINISTRACIJOS DIREKTORIUS


ĮSAKYMAS
DĖL IGNALINOS RAJONO SAVIVALDYBĖS MEDŽIOJAMŲJŲ GYVŪNŲ DAROMOS ŽALOS MIŠKUI PREVENCIJOS PRIEMONIŲ VERTINIMO KOMISIJOS SUDARYMO

2021 m. gruodžio 3 d. Nr. VT-730
Ignalina

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 1 ir 2 punktais, Kompensacijos už įgyvendintas prevencijos priemones, kuriomis siekiama išvengti medžiojamųjų gyvūnų daromos žalos miškui Ignalinos rajone tvarkos aprašo, patvirtinto Ignalinos rajono savivaldybės tarybos 2007 m. kovo 28 d. sprendimu Nr. T-918 ,,Dėl Kompensacijos už įgyvendintas prevencijos priemones, kuriomis siekiama išvengti medžiojamųjų gyvūnų daromos žalos miškui Ignalinos rajone tvarkos aprašo patvirtinimo“, 13 punktu, Ignalinos rajono savivaldybės medžiojamųjų gyvūnų daromos žalos miškui prevencijos priemonių vertinimo komisijos darbo reglamento, patvirtinto Ignalinos rajono savivaldybės administracijos direktoriaus 2007 m. kovo 14 d. įsakymu Nr. V2-140 ,,Dėl Ignalinos rajono savivaldybės medžiojamųjų gyvūnų daromos žalos miškui prevencijos priemonių vertinimo komisijos darbo reglamento patvirtinimo“, 9 punktu:
1. S u d a r a u Ignalinos rajono savivaldybės medžiojamųjų gyvūnų daromos žalos miškui prevencijos priemonių vertinimo komisiją:
1.1. Komisijos pirmininkė – Jolanta Cicėnienė, Ignalinos rajono savivaldybės administracijos Socialinės paramos ir kaimo reikalų skyriaus vedėjo pavaduotoja.
1.2. Nariai:
1.2.1. Regina Gudelienė, Ignalinos rajono savivaldybės administracijos Finansų valdymo ir apskaitos skyriaus vedėja;
1.2.2. Marytė Petkūnienė, Ignalinos rajono savivaldybės administracijos Urbanistikos ir infrastruktūros skyriaus vyriausioji specialistė (ekologė);

1.2.3. Auksė Luneckienė, Ignalinos rajono savivaldybės administracijos Socialinės paramos ir kaimo reikalų skyriaus vyresnioji specialistė;
1.2.4. Valdas Talačka, Ignalinos rajono savivaldybės administracijos Teisės ir civilinės metrikacijos skyriaus vyresnysis specialistas. 
2. P r i p a ž į s t u netekusiu galios Ignalinos rajono savivaldybės administracijos direktoriaus 2010 m. lapkričio 10 d. įsakymo Nr. V2-743 „Dėl Medžiojamųjų gyvūnų daromos žalos miškui prevencijos priemonių vertinimo komisijos sudarymo“ 1 punktą.
Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.
	

Administracijos direktorė			          		                                Jūratė Balinskienė
______________

